**Cautare**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Căutare...

Simt cum mă apasă cerul

Încercând să-ţi dau un nume,

Nu ţi-am deslușit misterul

Un parfum ce-i fără...urme...

Mi te-arăţi așa cum visul

Nu îl vezi, dar simţi cum este,

Și-acum îi trăiesc cuprinsul

Doar în somn sau în poveste...

Mă mișc greu, parcă-s în chingi,

Din nori plouă, tu mă ningi...

Sunt în labirint cu pasul

Parcă de-o eternitate,

Timpul vinde timp cu ceasul

Minutele sunt nemișcate...

Tu dispari pe după ziduri

Te ascunzi după secunde,

Cum să fac, în gând am riduri

Să te caut?...nu știu unde...

Goale-s braţele-amândouă,

Norii ning, iar tu mă plouă...

Opresc vânt și-l cert, nu-l las

Să își facă drum prin fire,

Știu, e-o veste fără glas

Dar de tine n-are știre...

Și-l trimit să zboare-n cruce

Mângâindu-i eu suflarea,

Să te caute-n răscruce

Poate ţi-ar găsi culoarea...

Simt deșert, lipsit de apă,

Sunt secat, iar tu m-adapă...

Întreb umbra unui nor

Dacă te-a ascuns de soare,

Dacă ţi-a spus că mi-e dor

Ori de te-a udat cu-o boare,

A plecat...s-a-nvolburat...

A furtună rascolindă

M-a lăsat pe spate, lat,

Să-i fiu cerului oglindă...

Nu mi-a spus nimic, tăcere...

Eu sunt dat, dar tu mă cere...

Mă întind nisip la mare

Cercetând stropii din valuri,

Și întreb în lung de zare

Dacă te-au văzut pe maluri...

Sau poate te-ar ţine strâns

Să fii cântec de sirenă,

În adânc te caut plâns,

Ţi-ai făcut din spumă trenă...

Gându-mi se scufundă-n apă,

Eu mă-nec, iar tu mă scapă...

Întreb notele din cântec

Sunetul ce umflă vele,

De ţi-au încropit descântec

Să te-acopere de rele...

Dar nici ele, întristate,

Ca ecou al unor lacrimi,

Nu-ţi trimit sonet în șoapte

Nu-ţi alungă din ochi patimi...

Orga serilor mă-ncântă...

Eu ascult, iar tu îmi cântă...

Aștept nopţile să-mi spună,

Întreb liniștea din ele,

De mi te-a văzut pe Lună

Ori te oglindești în stele...

Întreb inima viorii

De ești pană de arcuș,

Sau de ești mirosul florii

Sufletu-mi ţi-este culcuș...

Căutându-te prin cer

Ca plutind pe ritm de flaut,

Te-aș găsi căci tot mai sper,

Dar până atunci, te caut...

Marian Puscasiu

Februarie 2015